དོན་ཚན་ཞེ་བདུན་པ།སྒུལ་སྐྱོད་རླངས་འཁོར་སྔོན་མའི་སྔུན་དུ་འབུད་སྐབས་སུ།སྔོན་དུ་གཡོན་ལ་དཀྱོག་པའི་གློག་བརྡ་བཀར་བ་དང་།རྒྱང་རིང་དང་ཐག་ཉེའི་གློག་བརྗེ་སྤོར་བྱེད་པ།ཡང་ན་དུང་བརྡ་སྒྲོག་པར་བྱ་དགོས།བགྲོད་ལམ་དཀྱིལ་ཐིག་མེད་པའམ་ཡང་ན་ཁ་ཕྱོགས་གཅིག་ལ་རླངས་འཁོར་བགྲོད་ལམ་གཅིག་ལས་མེད་པའི་སྒུལ་སྐྱོད་རླངས་འཁོར་གྱི་བགྲོད་ལམ་སྟེང་།རླངས་འཁོར་སྔོན་མར་རླངས་འཁོར་རྗེས་མས་སྔོན་དུ་འབུད་པའི་བརྡ་རྟགས་གཏོང་བའི་སྐབས་སུ།ཆ་རྐྱེན་འཛོམས་པའི་གནས་ཚུལ་འོག་འགྲོས་ཚད་ཇེ་དལ་དུ་བཏང་ནས་གཡས་འགྲམ་དུ་བསྐོར་ནས་ལམ་ཕྱེ་དགོས།རླངས་འཁོར་རྗེས་མས་བདེ་འཇགས་བར་ཐག་འདང་ངེས་ཡོད་པར་ཐག་གཅོད་བྱས་རྗེས།རླངས་འཁོར་སྔོན་མས་གཡོན་འགྲམ་ནས་སྔོན་ལ་འབུད་དགོས།སྔོན་ལ་བུད་པའི་རླངས་འཁོར་དེ་དང་དགོས་ངེས་ཀྱི་བདེ་འཇགས་བར་ཐག་ཡོད་པར་བྱས་རྗེས།གཡས་ལ་དཀྱོག་པའི་གློག་བརྡ་བཏང་སྟེ།རླངས་འཁོར་སྔོན་མའི་བགྲོད་ལམ་དུ་སྐྱོད་དགོས།